 JAVNA VATROGASNA POSTROJBA GRADA CRIKVENICE

51260 CRIKVENICA Vinodolska ulica br. 16

Tel. +38551/241631 telefax +38551/242039

info@jvp.crikvenica.hr

# PRAVILNIK

**O NAČINU VOĐENJA EVIDENCIJE UGOVORA**

**Članak 1.**

Pravilnikom o načinu vođenja evidencije ugovora (u daljnjem tekstu: Pravilnik) propisuje se sadržaj i način vođenja evidencije ugovora koje Javna vatrogasna postrojba Grada Crikvenice (u daljnjem tekstu: Postrojba ) zaključuje s pravnim i fizičkim osobama u okviru poslova iz nadležnosti Postrojbe.

Izrazi koji se koriste u ovom Pravilniku za osobe u muškom rodu, upotrijebljeni su neutralno i odnose se i na muške i na ženske osobe.

# Članak 2.

Postrojba vodi evidenciju svih ugovora iz članka 1. ovog Pravilnika na Obrascu 1. Evidencija ugovora.

Evidencija ugovora vodi se u elektroničkom obliku, za razdoblje jedne kalendarske godine (obuhvaća razdoblje od 1. siječnja do 31. prosinca).

Evidenciju ugovora vodi se zapovjednik Postrojbe.

# Članak 3.

Evidencija ugovora sadrži slijedeće podatke:

* redni broj ugovora,
* klasu, urudžbeni broj i datum ugovora,
* naziv pravne osobe, fizičke osobe s kojom je ugovor zaključen,
* predmet ugovora,
* vrijednost ugovora s PDV-om,
* rok važenja ugovora,
* mjesto arhiviranje ugovora,
* nadležno tijelo (zaduženo za sačinjavanje, provedbu i arhiviranje ugovora).

# Članak 4.

Način vođenja Evidencije ugovora:

1. Kada je Postrojba stvaratelj ugovora, ugovor koji je potpisan od strane Postrojbe se ne unosi u evidenciju ugovora sve dok ga ne potpiše i druga ugovorna strana.

Po zaprimanju ugovora potpisanog od druge ugovorne (fizičke ili pravne) strane, zapovjednik arhivira Ugovor u pismohranu Postrojbe te isti evidentira u Evidenciju ugovora.

Jedan originalni primjerak ugovora zapovjednik dostavljs upravnom tijelu Grada Crikvenice nadležnom za financije.

1. Kada je stvaratelj ugovora druga ugovorna strana (koja sačinjava, prva potpisuje i ovjerava ugovor) te isti dostavlja Postrojbi na ovjeru i potpis, zapovjednik tako zaprimljen ugovor provjerava te ukoliko je ugovor u redu, isti potpisuje, vrši unos istog u Evidenciju ugovora.

Zapovjednik uz popratni dopis ovjerene primjerke ugovora dostavlja drugoj ugovornoj strani.

Jedan originalan primjerak ugovora zapovjednik dostavlja upravnom tijelu Grada Crikvenice nadležnom za financije,

Zapovjednik je u obvezi evidentirati ugovor isti dan kada je ugovor zaprimljen ili iznimno, najkasnije u roku od tri radni dan.

# Članak 5.

Evidencija ugovora vodi se:

* uredno i razumljivo,
* na način da se ne dozvoljava brisanje evidentiranih podataka,
* na način koji omogućuje uvid u sve upisane ugovore po kronološkom redu.

# Članak 6.

Po završetku kalendarske godine vrši se zaključivanje evidencije ugovora za tu kalendarsku godinu i objavljuje se na službenoj stranici Postrojbe najkasnije u roku od 15 dana od dana zaključivanja.

# Članak 7.

Evidencija ugovora i ugovori na temelju kojih se vrši upis čuvaju se sukladno odredbama Pravilnika o zaštiti i obradi arhivskog i registraturnog gradiva Postrojbe.

# Članak 8.

Ovaj Pravilnik stupa na snagu osmog dana od dana objave na oglasnoj ploči i mrežnim stranicama Vatrogasne postrojbe.

Zapovjednik

JVP Grada Crikvenice

Robert Hrelja, struč.spec.ing.sec.

KLASA:036-01-01/22-01

URBROJ:2107-1-13/1-22-1

Crikvenica, 11. travnja 2022.

Obrazac 1

JAVNA VATROGASNA POSTROJBA  
GRADA CRIKVENICE

U Crikvenici,\_\_\_\_\_\_\_\_\_\_\_\_\_\_\_\_\_

**EVIDENCIJA UGOVORA SKLOPLJENIH U RAZDOBLJU OD 01.01. DO 31.12.**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni broj ugovora | KLASA, URBROJ  i datum ugovora | Osoba (pravna ili  fizička) s kojom je zaključen ugovor | Predmet ugovora | Vrijednost ugovora s PDV-om | Rok važenja ugovora | Mjesto arhiviranja ugovora | Nadležno upravno tijelo /za sačinjavanje i provedbu  ugovora/ |
| **1** | **2** | **3** | **4** | **5** | **6** | **7** | **8** |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |
| 6. |  |  |  |  |  |  |  |